Geniet jou lekkerste vakansie by Santana! - Solidariteit WêreldSolidariteit Wêreld
Tuis › Soldeer › Geniet jou lekkerste vakansie by Santana!
Santana is direk op die strand in die middel van Margate se bekende goue myl geleë. Met goue sonsondergange en golwe tot aan die einde van die horison kan jy jou lekkerste vakansie nóg hier hou.
Daar is verskeie eenhede om van te kies, elk met 'n ruim leef- en eetarea. Al die twee- en drieslaapkamereenhede het twee badkamers terwyl elke eenheid 'n volledig toegeruste kombuis het. Die sitkamers is ten volle gemeubileer en DStv asook wi-fi is beskikbaar. Die eenhede het balkonne vanwaar jy 'n asemrowende uitsig oor die see het en dalk selfs dolfyne of walvisse in die oseaan kan sien baljaar. Daar is veilige onderdakparkering vir gaste asook 'n wassery.
Santana se pragtige tuin strek tot op die strand en as jy daarvandaan 'n kort entjie strandlangs stap, kom jy by die hoofstrand van Margate uit.
Santana spog ook met puik swem- en braaigeriewe, en het 'n restaurant op die perseel waar gaste ontbyt, middag- of aandete kan geniet. Die oord is ook loopafstand van Margate se bekendste restaurante en winkels.
Santana is 5 km vanaf Margate se lughawe en 129 km vanaf Koning Shaka Internasionale Lughawe buite Durban, wat gaste die geleentheid gee om met die skilderagtige kusroete daarheen te ry. Die oord spog met 'n groot minigholfbaan en daar is talle ander aktiwiteite in die omgewing, byvoorbeeld:
The Waffle House in Ramsgate;
Wild Waves-waterpark by Sun International se Wild Coast Sun;
uShaka Marine World in Durban; en
MacBanana naby Port Edward.
Alle tariewe is op die oord se webtuiste by www.santana.co.za beskikbaar.
Kom ontspan by die strand teen 20% afslag! Alle lede van die Solidariteit Beweging wie se lidmaatskapgeld op datum is, kwalifiseer vir dié afslag by Santana. Hierdie voordeel geld nie oor Paasnaweke en van 1 Desember tot 10 Januarie nie.
Bespreek vandag nog jou seevakansie by Santana! Skakel 039 312 2443 of stuur e-pos na jannie@santana.co.za